ಲಾಕ್‍ಡೌನ್ ವೇಳೆ ದೇಶದಲ್ಲಿ ಪೋರ್ನ್ ನೋಡೋ ಪ್ರಮಾಣ ಶೇ.95 ರಷ್ಟು ಹೆಚ್ಚಳ

ನವದೆಹಲಿ: ಪೋರ್ನ್ ಹಬ್ ಸಂಸ್ಥೆ ನಡೆಸಿದ ಸಮೀಕ್ಷೆಯಲ್ಲಿ ಲಾಕ್‍ಡೌನ್ ವೇಳೆ ಹೆಚ್ಚು ಪೋರ್ನ್ ನೋಡುವ ದೇಶಗಳ ಪಟ್ಟಿಯಲ್ಲಿ ಭಾರತ ಮೊದಲ ಸ್ಥಾನ ಪಡೆದಿದೆ. ಲಾಕ್‍ಡೌನ್ ವಿಧಿಸಿದ ಬಳಿಕ ಪೋರ್ನ್ ನೋಡುವ ಪ್ರಮಾಣ ವಿಶ್ವದಲ್ಲಿ ಶೇ.60 ರಷ್ಟು ಹೆಚ್ಚಾಗಿದೆ. ಇದಕ್ಕೆ ಕಾರಣ ಸಾಕಷ್ಟು ಮಂದಿ ಕೆಲಸವಿಲ್ಲದೇ ಮನೆಯಲ್ಲೇ ಉಳಿದುಕೊಂಡಿರುವುದು ಎಂದು ವರದಿ ತಿಳಿಸಿದೆ. ಅಲ್ಲದೇ ಭಾರತದಲ್ಲಿ ಲಾಕ್‍ಡೌನ್ ಸಮಯದಲ್ಲಿ ಪೋರ್ನ್ ವೆಬ್‍ಸೈಟ್ ನೋಡುವವರ ಟ್ರಾಫಿಕ್ ಶೇ.95 ರಷ್ಟು ಹೆಚ್ಚಾಗಿದೆ ಎಂದು ವರದಿಯಲ್ಲಿ ಉಲ್ಲೇಖಿಸಲಾಗಿದೆ.

ಕಳೆದ ಮೂರು ವಾರದ ಸಮಯದಲ್ಲಿ ನಡೆಸಿದ ಸರ್ವೇ ಇದಾಗಿದೆ. ದೇಶದಲ್ಲಿ ಸ್ಮಾರ್ಟ್ ಫೋನ್ ಬಳಕೆ ಹೆಚ್ಚಾಗುತ್ತಿರುವ ಹಿನ್ನೆಲೆ ಕಳೆದ ವರ್ಷ ಸರ್ಕಾರ ಪೋರ್ನ್ ವೆಬ್‍ಸೈಟ್‍ಗಳ ಮೇಲೆ ನಿಷೇಧ ವಿಧಿಸಿತ್ತು. ಎಲ್ಲಾ ಮೊಬೈಲ್ ಅಪರೇಟಿಂಗ್ ಸಂಸ್ಥೆಗಳು ಕೂಡ ಪೋರ್ನ್ ಸೈಟ್‍ಗಳು ಭಾರತದಲ್ಲಿ ಓಪನ್ ಆಗದಂತೆ ನಿಷೇಧ ಹೇರಿದ್ದವು. ಈ ರೀತಿ ಕಠಿಣ ಕ್ರಮಕೈಗೊಂಡಿದ್ದರು ಕೂಡ ಬೇರೆ ಬೇರೆ ಮಾರ್ಗಗಳಲ್ಲಿ ವೆಬ್‍ಸೈಟ್‍ಗಳಿಗೆ ಭೇಟಿ ನೀಡುತ್ತಾರೆ. ಸಾಮಾನ್ಯ ಅವಧಿಯಲ್ಲಿ ಇದರ ಪ್ರಮಾಣ ಶೇ.20 ರಷ್ಟಿದ್ದರೆ, ಲಾಕ್‍ಡೌನ್ ವೇಳೆಯಲ್ಲಿ ಅತ್ಯಾಧಿಕ ಪ್ರಮಾಣದಲ್ಲಿ ಹೆಚ್ಚಾಗಿದೆ.

ಲಾಕ್‍ಡೌನ್ ಸಮಯದಲ್ಲಿ ಪೋರ್ನ್ ವೀಕ್ಷಣೆ ಮಾಡುವ ದೇಶಗಳ ಸಾಲಿನಲ್ಲಿ ಭಾರತ ಮೊದಲ ಸ್ಥಾನ ಹಾಗೂ ಫ್ರಾನ್ಸ್ 2ನೇ ಸ್ಥಾನದಲ್ಲಿದೆ. ಉಳಿದಂತೆ ಜರ್ಮನಿ, ಇಟಲಿ, ರಷ್ಯಾ, ಸೌತ್ ಕೊರಿಯಾ, ಸ್ಪೇನ್, ಸ್ವಿಜರ್ಲ್ಯಾಂಡ್, ಅಮೆರಿಕ ಕ್ರಮವಾಗಿ ಸ್ಥಾನ ಪಡೆದಿದೆ. ಫ್ರಾನ್ಸ್ ನಲ್ಲಿ ಮಾರ್ಚ್ 17 ರಂದು ಲಾಕ್‍ಡೌನ್ ವಿಧಿಸಿದ ಬಳಿಕ ಒಂದೇ ದಿನದಲ್ಲಿ ಶೇ.40 ರಷ್ಟು ವೆಬ್‍ಸೈಟ್‍ಗೆ ಭೇಟಿ ನೀಡುವವರ ಸಂಖ್ಯೆ ಹೆಚ್ಚಾಗಿತ್ತು. ಉಳಿದಂತೆ ಇಟಲಿ, ಸೌತ್ ಕೊರಿಯಾ, ಸ್ಪೇನ್, ಸ್ವಿಜರ್ಲ್ಯಾಂಡ್ ದೇಶಗಳಲ್ಲಿ ಲಾಕ್‍ಡೌನ್ ವಿಧಿಸಿದ 2 ದಿನಗಳಲ್ಲಿ ಪೋರ್ನ್ ವೀಕ್ಷಕರ ಗ್ರಾಫ್ ಒಮ್ಮೆಲೇ ಹೆಚ್ಚಾಗಿತ್ತು.

ವಿಶ್ವದಾದ್ಯಂತ ಕೊರೊನಾ ವೈರಸ್ ಪ್ರಭಾವ ಹೆಚ್ಚಾಗುತ್ತಿದಂತೆ ಹಲವು ದೇಶಗಳು ಲಾಕ್‍ಡೌನ್ ಘೋಷಣೆ ಮಾಡಿದ್ದವು. ಇದರ ನಡುವೆಯೇ ಹಲವು ಪೋರ್ನ್ ವೆಬ್‍ಸೈಟ್‍ಗಳು ಇದನ್ನು ಕ್ಯಾಶ್ ಮಾಡಿಕೊಳ್ಳಲು ಮುಂದಾಗಿದ್ದವು. ಕೆಲ ಪೋರ್ನ್ ಸಂಸ್ಥೆಗಳು ತನ್ನ ವೀಕ್ಷಕರನ್ನು ಹೆಚ್ಚಿಸಿಕೊಳ್ಳಲು ವಿಶೇಷ ಆಫರ್‍ಗಳನ್ನು ನೀಡಿತ್ತು. ಜನರು ತಮ್ಮ ಮನೆಗಳಲ್ಲಿ ಸಮಯವನ್ನು ಕಳೆಯಲು ಹೊಸ ಹೊಸ ಮಾರ್ಗಗಳನ್ನು ಕಂಡು ವೇಳೆ ಪೋರ್ನ್ ನೋಡುವ ಕ್ರಮವನ್ನು ಹೆಚ್ಚಿಸಿಕೊಂಡಿದ್ದಾರೆ ಎಂದು ವರದಿ ಹೇಳಿದೆ. ಈ ಮಾಹಿತಿಯನ್ನು ಸಂಸ್ಥೆ ತನ್ನ ಅಧಿಕೃತ ಟ್ವಿಟ್ಟರ್ ಖಾತೆಯಲ್ಲಿ ಪ್ರಕಟಿಸಿದೆ. ಇತ್ತ ಹೆಚ್ಚಿನ ಯುವ ಸಮುದಾಯವೇ ಇತ್ತ ಆಕರ್ಷಣೆ ಆಗಿರುವುದರಿಂದ ವೆಬ್‍ಸೈಟ್‍ಗಳು ಉಚಿತ ಪ್ರೀಮಿಯಮ್ ಸೌಲಭ್ಯಗಳನ್ನು ನೀಡುತ್ತಿವೆ.